钦定古今图书集成/明伦汇编/闺媛典/第009卷 > 《代闺人答轻薄少年》前人
## 钦定古今图书集成/明伦汇编/闺媛典/第009卷 > 《代闺人答轻薄少年》前人

妾家近隔凤凰池，粉壁纱窗杨柳垂。本期汉代金吾
婿，误嫁长安游侠儿。儿家夫婿多轻薄，借客探丸重
然诺。平明挟弹入新丰，日晚挥鞭出长乐。青丝白马
冶游园，能使行人驻马看。自矜陌上繁华盛，不念闺
中花鸟阑。花间陌上春将晚，走马斗鸡犹未返。三时
出望无消息，一去那知行近远，桃李花开覆。〈一作压〉《井
栏》，朱楼落日卷帘看。愁来欲奏相思曲，抱得秦筝不
忍弹